1. sz. melléklet

**Beszámoló a Kerekegyházi Közös Önkormányzati Hivatal**

**2023. évi munkájáról**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 84-86. §-ai alapján a helyi önkormányzat képviselő-testülete az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására polgármesteri hivatalt vagy **közös önkormányzati hivatalt hoz létre**. Közös önkormányzati hivatalt hoznak létre azok a járáson belüli községi önkormányzatok, amelyek közigazgatási területét legfeljebb egy település közigazgatási területe választja el egymástól, és a községek lakosságszáma nem haladja meg a kétezer főt. A kétezer fő lakosságszámot meghaladó település is tartozhat közös önkormányzati hivatalhoz. Abban az esetben, ha a közös önkormányzati hivatalt működtető települések egyike város, akkor a város a székhelytelepülés. Amennyiben a közös önkormányzati hivatalt város működteti, úgy a hivatal létszámát az érintett települések képviselő-testületeinek megállapodásával határozzák meg. A városi, valamint a kétezer főt meghaladó lakosságszámú települési önkormányzat képviselő-testülete nem tagadhatja meg a közös önkormányzati hivatal létrehozására irányuló megállapodás megkötését, ha azt a vele határos település kezdeményezi. A közös önkormányzati hivatal létrehozásáról szóló megállapodásban meghatározottak szerint minden érintett településen biztosítani kell az igazgatási munka folyamatos, vagy időszakos ellátásához szükséges személyi és tárgyi feltételeket. **A közös hivatal működési költségeit** a közös hivatalhoz tartozó önkormányzatok - eltérő megállapodásuk hiányában - **lakosságszámuk arányában biztosítják**. A közös önkormányzati hivatal jegyzője, vagy aljegyzője, vagy megbízottja köteles a képviselő-testület ülésén részt venni és ott a szükséges tájékoztatást megadni. A közös önkormányzati hivatal jegyzője, aljegyzője vagy megbízottja az érintett képviselő-testületek megállapodása alapján köteles biztosítani az egyes településeken történő ügyfélfogadást.

A fenti jogszabályhelyek figyelembevételével Kerekegyháza Városi Önkormányzat Képviselő-testülete és Fülöpháza Községi Önkormányzat Képviselő-testülete közös önkormányzati hivatalt hozott létre 2013. március 1. napjával. A vonatkozó megállapodást a képviselő-testületek 2013. február 14-i üléseiken fogadták el, majd ezen megállapodást a két település hat alkalommal módosította a hivatali szervezet változásai miatt.

**A Közös Hivatal alapvető teendői a következők:**

1. Ellátja az önkormányzati testületi szervekhez (képviselő-testületek, bizottságok) kapcsolódó adminisztrációs feladatokat, az önkormányzati képviselők munkájának segítését, valamint a belső munkaszervezési igazgatási teendőket.
2. Előkészíti és végrehajtja a testületi szervek önkormányzati döntéseit, a polgármesterek irányítása és a jegyző operatív vezetése mellett.
3. Ellátja a központi állami szervek megbízásából az önkormányzat számára hatáskört megállapító jogszabályok végrehajtásaként az államigazgatási feladatokat, vagyis előkészíti döntésre az államigazgatási ügyeket és gondoskodik e döntések végrehajtásának megszervezéséről
4. Ezen túl a feladatok ellátása érdekében szervező, koordinációs tevékenységet fejt ki az önkormányzati fenntartású intézmények, a kistérségen belül az ún. mikrotérségi települési önkormányzatok, az érdekképviseleti, civil szervezetek, egyéb önszerveződő közösségek irányába.
5. Ellátja a munkaszervezeti feladatokat is a Kerekegyháza és Térsége Feladatellátó Társulás esetében.

Mint azt a törvény előírja, a Közös Hivatal azon túl, hogy államháztartás szempontjából – a régi szabályozási fogalom szerint a volt önállóan működő és gazdálkodó költségvetési szerv – a személyi juttatásokkal és az azokhoz kapcsolódó járulékok és egyéb közterhek előirányzataival, valamint a működtetéshez, a vagyon használatához, valamint a közfeladatai ellátásához szükséges egyéb előirányzataival jogszabály vagy az irányító szerv döntése alapján rendelkező költségvetési szerv, egységes munkaszervezet. A törvényi szabályozás ezzel azt is biztosítja, hogy egyrészt összehangolt és hatékony munkavégzés jogi, pénzügyi feltételei biztosítva legyenek, másrészt lehetővé teszi, hogy a hivatalok belső szervezeti egységekre tagozódjanak. A Képviselő-testületek, mint irányító szervek a Közös Hivatal belső szervezeti felépítését, létszámát, munkarendjét és ügyfélfogadási rendjét a Szervezeti és Működési Szabályzatában állapították meg.

A Közös Hivatal munkáját alapvetően az alábbi jogszabályok alkalmazása határozza meg: az Alaptörvény, Magyarország helyi önkormányzatairól szóló 2011. évi CLXXXIX. törvény, az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII. 31.) Kormányrendelet, az államháztartás számviteléről szóló 4/2013. (I. 11.) Kormányrendelet, valamint Magyarország gazdasági stabilitásáról szóló 2011. évi CXCIV. törvény, és az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Kormányrendelet, a nemzeti vagyonról szóló 2011. évi CXCVI törvény, a közszolgálati tisztviselőkről szóló 2011. évi CXCIX. törvény; és az új közbeszerzésekről szóló 2015. évi CXLIII. törvény, ajárások kialakításáról, valamint egyes ezzel összefüggő törvények módosításárólszóló 2012. évi XCIII. törvény, nemzeti köznevelésről szóló 2011. CXC. törvény, az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény, az önkormányzati ASP rendszerről szóló 257/2016. (VIII. 31.) Korm. rendelet.

.

1. **A Hivatal szervezeti felépítése, változások, képzések**

**A Közös Hivatal belső szervezeti felépítése 2023. december 31-i állapot szerint:**

|  |  |  |
| --- | --- | --- |
| **Szervezeti egység megnevezése** | **Létszám** | **Betöltve** |
| Jegyző | 1 fő | 1 fő |
| Aljegyző | 1 fő | 1 fő |
| Városfejlesztési és Városüzemeltetési Iroda  vezetését a jegyző látja el | 5 fő | 5 fő |
| Igazgatási Iroda  vezetését az aljegyző látja el | 9 fő | 8 fő |
| Pénzügyi Iroda  vezetését az irodavezető látja el | 11 fő | 8 fő |
| Fülöpházi kirendeltség | 2 fő | 2 fő |
| Intézményfenntartó iroda konyha telephellyel együtt, vezetését a pénzügyi irodavezető látja el | 18,5 fő | 18,5 fő |
| **Összesen** | **47,5 fő** | **43.5 fő** |

A hivatal fenntartásával kapcsolatos szabályokat részletesen szabályozza a két település által jóváhagyott megállapodás. A hivatal humánerőforrás gazdálkodását költségvetési oldalról meghatározza a költségvetési törvény, ugyanis az Állam által finanszírozott létszámot Fülöpházával együtt 22,84 főben határozta meg, a jóváhagyott, foglalkoztatotti köztisztviselői létszám: 26 fő.

A táblázat a Hivatalban foglalkoztatottak életkor szerinti megoszlását tartalmazza korcsoportos bontásban szervezeti egységenként 2023. december 31. napi állapotnak megfelelően:

|  |  |  |  |  |  |
| --- | --- | --- | --- | --- | --- |
| **Osztály** | **Betöltött Létszám** | **20-30 év** | **31-40 év** | **41-50 év** | **50 év felett** |
| Jegyző, Aljegyző | 2 |  |  | 1 | 1 |
| Igazgatási Iroda | 8 | 0 | 2 | 1 | 5,5 |
| Pénzügyi Iroda | 8 | 0 | 3 | 4 | 1 |
| Intézményfenntartó Iroda | 18,5 | 1 | 7 | 2 | 8,5 |
| Fülöpházi kirendeltség | 2 |  | 2 |  |  |
| Városfejlesztési Iroda | 5 | 1 | 1 | 3 | 0 |

Megállapítható, hogy a Hivatal munkatársai főleg középkorúak, ami azt jelenti, hogy munkájukra még hosszú távon lehet számítani. Az átlagéletkor miatt a humánerőforrás kapacitás közép-hosszútávon tervezhető. A Hivatal esetében időszakosan jelentkezik jelentős mértékben munkaerő fluktuáció, amire az elmúlt időszakban mérsékelten került sor. A munkatársak terhelése jelentős, nem egyenletes, egyes munkakörök esetében viszont folyamatosan túlzott mértékű /pl: személyzeti ügyek, pénzügy, anyakönyv/.

*Munkatársak szakképesítése:*

A köztisztviselő munkatársak 95%-a, a munkakörnek megfelelő végzettséggel rendelkezik.

*Továbbképzések, képzettségi változások*

A folytonos jogszabályváltozások miatt továbbra is feltétlenül szükséges a továbbképzések biztosítása. A továbbképzések esetében a közszolgálatban is bevezetésre került a besoroláshoz kötött 4 éves továbbképzési tervkészítési kötelezettség. A közszolgálati tisztviselők továbbképzéséről szóló 273/2012.(IX.28.) Korm. rendelet értelmében a közszolgálati tisztviselők meghatározott mennyiségű továbbképzést kötelesek elvégezni a 4 éves képzési ciklus alatt. A jelenlegi képzési időszak 2022 január 01-től 2025. december 31-ig tart, mely alatt a felsőfokú végzettségű tisztviselőknek, illetve vezetőknek 128 pontot, középfokú végzettségű tisztviselőknek 64 pontot kell teljesíteni.

A hivatal munkatársai tekintetében egyéni továbbképzési tervek készültek, többek között az alábbi programok megjelölésével:

* A pszichológia szerepe a korrupciómegelőzésben
* Az Alaptörvény – alapvető alkotmányos értékeink
* A közigazgatási hatósági eljárás gyakorlata
* Közigazgatási alapvizsga
* Elektronikus ügykezelési szolgáltatások
* Könyvviteli szolgáltatást végzők kötelező továbbképzése.

A köztisztviselőink közül 12 fő felsőfokú végzettségű, 8 fő középfokú végzettségű, 3 fő technikai munkatársunk volt.

*Szabadságolás*

A Kttv. alapján megillető szabadságot a köztisztviselők szabadságütemezés szerint vehetik ki. Az ütemezés során figyelembe vesszük a helyettesítés kérdését. Az elmúlt évről áthozott szabadságot március 31-ig ki kell venni.

1. **A Hivatal 2023. évi feladatellátása, változások**

Az elmúlt évben továbbra is problémát jelentett a villamos, és földgázenergia árak drasztikus megnövekedése, az ukrajnai fegyveres konfliktus, ami a továbbiakban is az energiatakarékossági intézkedések fenntartását jelentette, továbbá a menekültek ellátása is mindennapos feladat volt.

**Európai Parlamenti választás, helyi önkormányzati választás**

Annak ellenére, hogy az Európai Parlament tagjainak, valamint a helyi önkormányzati képviselők és polgármesterek, továbbá a nemzetiségi önkormányzati képviselők közös eljárásban lezajlott választására csak 2024. június 9-én került sor, de az előkészítési munkálatok már a 2023. évben megkezdődtek a Helyi Választási Iroda (HVI) tagjai közreműködésével mind Kerekegyházán, mind Fülöpházán: szavazókörök felülvizsgálata, szavazóhelyek kijelölése, adatszolgáltatások, informatikai előkészületek, frissítések, HVI tagjai felülvizsgálata.

*Informatika*

A hivatali feladatellátás során a számítástechnikai alkalmazások használata elengedhetetlen folyamatos, mindennapos feladat. Folyamatos internetkapcsolat elengedhetetlen a hivatali munka ellátásához. 2018. január 1. napjával a Magyar Államkincstárral megkötött, az önkormányzati ASP rendszerről szóló 257/2016. (VIII. 31.) Korm. rendelet 7. §-a szerinti, Önkormányzati ASP rendszer szolgáltatási szerződés alapján biztosított iratkezelő rendszer; az elektronikus ügyintézési portál rendszer, ideértve az elektronikus űrlap-szolgáltatást; gazdálkodási rendszer; ingatlanvagyon-kataszter rendszer; önkormányzati adórendszer; ipar- és kereskedelmi rendszer; hagyatéki leltár rendszer; mint szakrendszerek használata. Az ASP rendszer bevezetését nagyban elősegítette az Önkormányzat sikeres „KEREKEGYHÁZA VÁROS ÖNKORMÁNYZATA ASP KÖZPONTHOZ VALÓ CSATLAKOZÁSA” című KÖFOP-1.2.1-VEKOP-16-2017-01195 azonosító számú pályázata, amelyben a fenti feladatok ellátása mellett eszközbeszerzésre is sor került. A társhatóságokkal a kapcsolattartás kizárólag az ügyfélkapun folytatható.

A település honlapja is biztosítja a lakossággal való folyamatos kapcsolattartást a kábeltévé mellett. Az Önkormányzat működteti a saját Facebook oldalát is.

*Közfoglalkoztatás:*

A Bács-Kiskun Megyei Kormányhivatal Foglalkoztatási Osztálya a közfoglalkoztatás támogatására Kerekegyháza Város Önkormányzatával kötött hatósági szerződéseket, az alábbi időtartamokra és létszámokra:

2022. szeptember 01-től 2023. február 28-ig 7 főre

2023. március 01-től 2023. november 30-ig 7 főre

2023. december 01-től 2024. február 29-ig 6 főre

2023. évről elmondható, hogy viszonylag alacsony volt a személyi változás (kilépések – új belépők). A minimális változás is alapvetően azért volt, mert a kilépők az elsődleges munkaerő piacon helyezkedtek el.

A hosszabb időtartamú közfoglalkoztatás keretében dolgozók napi 8 órás munkaviszonyban voltak alkalmazva.

Az intézmények mind minimum létszámmal működnek, így a közfoglalkoztatással megoldottá vált a sportöltöző takarítása, külső környezet rendben tartása.

Közfoglalkoztatással biztosítható volt, hogy a belterületi utcák, közterek, közterületek, sportpálya rendezett képet nyújtsanak, parlagfűtől mentesek legyenek, így mind az itt élő, mind az idelátogató emberek megelégedettségét szolgálja.

*Kapcsolattartás*

A Hivatal irodavezetői egyeztetik az aktuális teendőket. Az irodavezetők feladata az ügyintézőknek továbbítani az őket érintő feladatokat.

A Hivatal ellátja a település civil szervezeteinek, egyesületeinek, alapítványainak hivatalos ügyintézési feladatait.

A költségtakarékosság jegyében a kapcsolattartás leggyakoribb formája önkormányzaton belül a zárt hívócsoporton belüli telefonos (Vodafone), illetve az e-mailes kapcsolattartás. A kiadmányozásra előkészített iratok esetében – nyomtatás előtt – is a leggyakoribb az e-mailben való átküldés ellenőrzésre, jóváhagyásra, a minél papírmentesebb hivatali munka érdekében. Az e-ügyintézés eredményeként - különösen a társhatóságok közötti kapcsolattartás esetében - a dokumentumok kiadmányozása, aláírással történő ellátása csak elektronikus úton történik, így azok a legtöbb esetben csak elektronikusan léteznek, a papír alapon nem is áll a hivatalban rendelkezésre.

A 2018. évben sikeresen bevezetésre került „Vodafone iroda” szolgáltatás, melynek keretében az eddigi vonalas telefonvonalainkat – a hívószám megtartása mellett – Vodafone mobil előfizetésre cseréltük, kiváltva ezzel a lényegesen drágább vonalas telefonközpontunkat a mobil szolgáltató által biztosított „telefonközpontra” a készülékek cseréjével együtt. Az új mobil hívások átirányíthatóak a zárt hívócsoportos mobil készülékekre is, így az ügyintéző akár hivatal épületén kívül is tudja a hivatali hívásokat fogadni.

*Rendezvényszervezés*

A 2023. évi rendezvénytervben szereplő rendezvényeink színvonalasan megvalósultak, a környező települések lakosságát is idevonzva. A hivatal munkatársai is aktívan részt vettek azok lebonyolításában.

**Városfejlesztési és városüzemeltetési Iroda**

Az irodavezetői feladatokat a jegyző látja el átmenetileg.

Az építésügyi és az építésfelügyeleti hatóságok kijelöléséről és működési feltételeiről szóló 343/2006. (XII. 23.) Korm. rendelet alapján elsőfokú építésügyi hatósági hatáskört már nem gyakorolja Kerekegyháza jegyzője. Az elsőfokú építésügyi hatáskört Bács-Kiskun Vármegyei Kormányhivatal Építésügyi és Örökségvédelmi Főosztály Építésügyi Osztálya gyakorolja.

A telepengedélyezési eljárások és a telep létesítésének bejelentése alapján gyakorolható tevékenységek nyilvántartásba vétele a település jegyzője hatáskörébe tartozik.

Az ingatlanok közműellátásával kapcsolódó ügyekben szakhatóságként közreműködik, valamint a munkálatokkal érintett önkormányzati utak vonatkozásában közútkezelői hozzájárulást állít ki.

2023. évben is az egyik legfontosabb feladata az irodának a jegyzői hatáskörbe tartozó – ha a vízhasználat éves mennyisége nem éri el az 500 m3/év mennyiséget – kutak (létesítési, fennmaradási, üzemeltetési) engedélyezése, mivel mentesül a vízgazdálkodási bírság alól az engedély nélkül létesített kút létesítője, üzemeltetője, ha a fennmaradási engedélyezési eljárást 2023. december 31. napjáig kérelmezte. Ezen szabályozást módosította az 1995. évi LVII. törvény módosításáról szóló 2023. évi LI. törvény 4.§ (2) bekezdese, melynek értelmében nem szükséges vízjogi engedély és bejelentés a vízkészletvédelmi országtérképen vízkészletvédelmi szempontból kockázatmentesként meghatározott területeken a háztartási kút létesítéséhez, üzemeltetéséhez és megszüntetéséhez. Ezen rendelkezés 2024. január 1. napjától lépett hatályba.

A kizárólag háztartási szennyvíz tisztítását és szikkasztását szolgáló létesítmények és a háztartási víztisztítók vízjogi engedélyezése továbbra is műszaki iroda feladatkörébe tartozik.

Az iroda látja el a polgárvédelmi referensi, a környezetvédelmi referensi feladatokat.

*Adó- és értékbizonyítványok kiállítása*

Az elmúlt időszakban jelentősen megnövekedett ezen „értékbecslések” száma. A felértékelt ingatlanokról fotódokumentációt is kell az adó- és értékbizonyítványhoz csatolni, így a nagyszámú iratmennyiség miatt jelentősen leterheli az ügyintéző kollégát, az önkormányzati beruházások műszaki felügyelete, szervezése mellett.

Statisztikai jelentéseket kell évente küldeni a hatósági statisztikán kívül a köztisztaságról, az utakról és az ingatlanvagyonról is

A Városüzemeltetési Iroda feladatai közé tartozik a Rendezési Tervvel kapcsolatos szerteágazó főépítészi feladatkör, a kérelmek előterjesztése, a szerződések ügyintézése, a hatástanulmányok készíttetése, kapcsolattartás a jogszabályban előírt hivatalokkal és a településtervező építész céggel. A meglévő Rendezési Terv adattartalmáról gyakran kell hatósági bizonyítványt kiállítani. A városi főépítészi feladatok ellátásában a megfelelő végzettséggel rendelkező külsős eseti megbízással rendelkező építész kolléga közreműködik. A településkép védelmi új önkormányzati rendeletünkkel bevezetett településképi bejelentési eljárások keretében nagyszámú megkeresés érkezett a tervezőktől a településképi véleményezési eljárásra kötelezett épületekkel kapcsolatban a városképbe illeszkedés biztosítása érdekében. Megkezdődött az új TRT megalkotásával kapcsolatos hosszadalmas tervezői munka is.

A köztisztasággal, a konténerek állapotával kapcsolatos és hasonló ügyekben a DTKH Nonprofit Kft-vel, mint közszolgáltatóval az Iroda tartja a kapcsolatot.

A nem közművel szállított (szippantott) szennyvíz kezelését végző közszolgáltató kiválasztására vonatkozó eljárásban (hatósági kijelölés, az eredménytelen beszerzési eljárást követően) való közreműködés is fontos feladat volt 2023-ban.

A közúti közlekedési nyilvántartásról szóló 1999. évi LXXXIV. törvény 9. § (5) bekezdés b.) pontja alapján a 3,5 tonna legnagyobb össztömeget meghaladó tehergépkocsi, vontató, pótkocsi és autóbusz esetén a járművek tárolási helyének alkalmasságáról hatósági bizonyítványt állít ki.

Temető fenntartási, üzemeltetővel való kapcsolattartási feladatok ellátása.

A házszámrendezés a benyújtott igényeknek megfelelően nagy számban történt meg az elmúlt években, de még mindig vannak hibás házszámok a városban.

A közterület használat engedélyezése.

Hatósági bizonyítványt állít ki gázkedvezmény igényléséhez a lakóépületeken belüli lakó rendeltetési egységek számáról.

Az Önkormányzat beruházásainál közreműködik a hatósági ügyintézésben (eljáró hatóság kijelölése, hiánypótlás megküldése, önkormányzati ingatlanok tulajdoni lapjának beszerzése, térképek beszerzése pl. úttervezéshez és egyéb beruházásokhoz).

A Kerekegyházi Városgazdasági Nonprofit Kft-vel közösen városüzemeltetési feladatokat is az iroda munkatársai végzik (bérlakás állomány fenntartása, közművek hibáinak lejelentése, útkezelői adminisztratív feladatok).

Az iroda feladatai közé tartozik a hazai és EU-s támogatással megvalósuló pályázatokkal kapcsolatos projektmenedzsment feladatok ellátása. A feladatellátásra vonatkozó beszámolót az előterjesztés 2. és 3. sz. melléklete tartalmazza. A projektmenedzser feladata még a különböző civil szervezetek pályázatai adminisztrációs feladatai ellátása, a támogatások elszámolásában közreműködés (pl: Településünk Fejlődéséért Alapítvány, és a Sportegyesület). A Mezőgazdasági és Vidékfejlesztési hivatal támogatási programjaihoz (LEADER, EMVA, stb.) kapcsolódó monitoring adatszolgáltatás. A műszaki előkészítővel együttműködve műszaki koordinálása a pályázatoknak, és folyamatos kapcsolattartás a pénzügyi irodával a pályázati támogatások felhasználásával kapcsolatban.

A polgármesteri titkár közreműködik a rendezvényszervezésben, a nemzetközi kapcsolatok szervezésében, ellátja az érkeztetési, valamint feladási feladatokat a hivatali postával kapcsolatban, valamint a főszámos iktatás a feladata, ügyirat forgalommal kapcsolatos OSAP hatósági statisztika elkészítése félévente. Biztosítja az irattározási feladatokat, kapcsolatot tart a levéltárral. Irányítja a titkársági feladatokat, közreműködik a polgármesteri levelezésben. A helyközi menetrend módosításokkal kapcsolatban kapcsolatot tart a DAKK Zrt-vel. Polgármesteri Hírlevél kiadásának koordinálása. Méhészek nyilvántartása.

A Beruházási és közbeszerzési referens a közbeszerzésekről szóló 2015. évi CXLIII. törvényben és a végrehajtási rendeletekben szabályozott feladatok ellátása. A hatályos értékhatárok, valamint az egybeszámítási szabályok figyelembevételével az alábbi eredményes eljárásokat folytatták le az Önkormányzatok:

2023. évben **Kerekegyháza Város Önkormányzata 3 db önálló és 1 db közös** közbeszerzési eljárást folytatott le:

* Eredményes eljárás: Új szociális szolgáltató központ kialakítása tárgyú, a Kbt. Harmadik Rész XVII. Fejezet 112. § (1) bekezdés b) pontja szerinti nyílt közbeszerzési eljárás.
* Eredményes eljárás: Közvilágítás korszerűsítés és üzemeltetés tárgyú, az Uniós Értékhatárt elérő értékű, Kbt.49.§.(1) a) szerinti nyílt eljárás
* Eredményes eljárás: Élelmiszertermékek és alapanyagok beszerzése tárgyú, a Kbt. II. rész, az uniós értékhatárt elérő értékű 49. § (1) bekezdés a) pontja szerinti, nyílt közbeszerzési eljárás
* Eredményes eljárás: NÁDUDVAR - FÖLDGÁZ ÉS VILLAMOS ENERGIA tárgyú, az Uniós Értékhatárt elérő értékű, XV. fejezet szerinti nyílt eljárás. Gesztor: Nádudvar Város Önkormányzata

2023. évben **Fülöpháza Község Önkormányzatának nem volt** közbeszerzési eljárása

**Kerekegyháza** 2023. évi közbeszerzési értékhatár alatti beszerzések:

* Kerekegyháza, Szabadság utcai (645 hrsz.) buszvárók felújítása és Zrínyi utcai (487 és 647 hrsz.) buszvárók felújítása valamint utasváró telepítése,
* Kerekegyháza, Fő utca 45. sz. alatti Városi Könyvtár – az életveszély, balesetveszély, kárveszély elhárítása érdekében történő – épületének felújítása,
* Közszolgáltatás végzésére Kerekegyháza település közigazgatási területén a nem közművel összegyűjtött háztartási szennyvíz a közszolgáltatásba bevont háztartások esetében évente legalább 1 alkalommal történő begyűjtésére és ártalmatlanító telepre elszállítására **eredménytelen eljárás,**
* Kerekegyháza, Bölcsödét kiszolgáló parkoló felújítása (Erdő utca), és Kerekegyháza, Óvodát kiszolgáló parkoló felújítása (Kocsis Pál utca),

**Fülöpháza** 2023. évi közbeszerzési értékhatár alatti beszerzések:

* Közszolgáltatás végzésére Fülöpháza település közigazgatási területén a nem közművel összegyűjtött háztartási szennyvíz a közszolgáltatásba bevont háztartások esetében évente legalább 1 alkalommal történő begyűjtésére és ártalmatlanító telepre elszállítására **eredménytelen eljárás,**
* „Fülöpháza Környezetvédelmi Infrastruktúra fejlesztése” című TOP-2.-1.3-16-BK1-2020-00033 azonosítószámú projekt fásítási feladatok ellátása,
* TOP\_PLUSZ-1.2.3-21-BK1 - Belterületi közutak fejlesztése pályázat, Kossuth utca burkolat-felújítása.

**Kerekegyházi Városgazdasági Nonprofit Kft.**

A településüzemeltetési feladatokat szerződés szerint az önkormányzat 100 %-os tulajdonában lévő Kerekegyházi Városgazdasági Nonprofit Kft. látja el: intézményi épületek, berendezések rendszeres karbantartása, kültéri játszóeszközök karbantartása, bel- és külterületi utak javítása, kátyúzása, táblák pótlása, padka rendezése, hó eltakarítás, jégmentesítés, közterület karbantartása, virágosítása, kaszálása az útszélek, árkok 1 m sáv határig, szemétszállítással kapcsolatos ügyintézés, gyermek- és felnőttétkeztetés ellátásához szükséges ételszállítási tevékenység ellátása. Kukák illetve szemetes zsákok értékesítése.

A Városgazdasági Kft. az önkormányzattal kötött szerződések alapján további feladatokat is ellát:

* Bérlakás üzemeltetés,
* Piacüzemeltetés,
* Farkas erdő kezelése,

**Igazgatási Iroda**

Az igazgatási iroda által ellátott feladatok:

anyakönyvi, hagyatéki, kereskedelmi, birtokvédelmi, oktatási igazgatási ügyek, képviselő-testületi, társulási és bizottsági anyagok adminisztrációja, személyzeti ügyvitel, és közfoglalkoztatási feladatok ellátása, szervezése, gyermekvédelmi és szociális ügyek.

**Anyakönyvi igazgatás:**

Az anyakönyvi igazgatási feladatokat az előírásoknak megfelelően 2 fő anyakönyvvezető végzi Kerekegyházán és Fülöpházán (osztott munkakörben). Az esküvői feladatellátáshoz szükséges technikai személyzetet megbízási szerződéssel foglalkoztatjuk. Az esküvők száma évek óta magas, jellemzően az idegenforgalmi tanyák esküvői programjai miatt.

A többi ügy tekintetében átlagos ügyiratforgalom a jellemző. A honosítási eljáráshoz kapcsolódóan az állampolgársági eskük száma a hivatalban történik.

**2023. évi anyakönyvi események**

|  |  |  |
| --- | --- | --- |
|  | Kerekegyháza | Fülöpháza |
| 1. **Születéssel kapcsolatos események:** |  |  |
| Anyakönyvi alapbejegyzés (új esemény) | 2 | 1 |
| Papír anyakönyvből felvitt alap esemény | 119 | 11 |
| Papír anyakönyvből felvitt utólagos bejegyzés / újbóli anyakönyvezés | 23 | 0 |
| Anyakönyvi bejegyzés változás | 9 | 0 |
| Apai adatai nélkül anyakönyvezett születések | 0 | 0 |
|  |  |  |
| **Házassággal kapcsolatos események:** |  | ---- |
| Anyakönyvi alapbejegyzés (új esemény) | 86 | 5 |
| Papír anyakönyvből felvitt alap esemény | 54 | 11 |
| Papír anyakönyvből felvitt utólagos bejegyzés / újbóli anyakönyvezés | 12 | 0 |
| 1. **Anyakönyvi bejegyzés változás (házassági névviselési forma módosítása)** | 5 | 0 |
| 1. **Anyakönyvi bejegyzés változás (házasság felbontása)** | 19 | 0 |
| 1. **Házasságkötés hivatali munkaidőben és hivatali helyiségben** | 12 | 1 |
| 1. **Házasságkötés hivatali munkaidőn kívül és hivatali helyiségben** | 41 | 1 |
| Házasságkötés hivatali munkaidőben és hivatali helyiségen kívül | 0 | 0 |
| 1. **Házasságkötés hivatali munkaidőn kívül és hivatali helyiségen kívül** | 33 | 3 |
|  |  |  |
| **Halálesettel kapcsolatos események:** |  |  |
| Anyakönyvi alapbejegyzés (új esemény) | 22 | 2 |
| Papír anyakönyvből felvitt alap esemény | 7 | 1 |
| Papír anyakönyvből felvitt utólagos bejegyzés / újbóli anyakönyvezés | 0 | 0 |
| Anyakönyvi bejegyzés változás | 0 | 0 |
|  |  |  |
| **Anyakönyvi kivonat kiállítása:** |  |  |
| Születési anyakönyvi kivonat | 112 | 1 |
| Házassági anyakönyvi kivonat | 106 | 7 |
| Halotti anyakönyvi kivonat | 33 | 5 |
|  | 21 |  |
| Állampolgársági eskü letétele | 3 | 1 |
| Anyakönyvi esemény felterjesztése (hazai anyakönyvezés, külföldi házasságkötés, külföldön történt születés) | 7 | 0 |

***Hagyatéki ügyintézés:***

A hagyatéki ügyek száma 2023-ben az előző évekhez képest Kerekegyházán 220-ről 146-ra csökkent, Fülöpházán 45-ről 28-ra. Ebből a póthagyatéki eljárások száma Kerekegyházán 63, Fülöpházán 16. Számos esetben más hivatal, vagy ügyfél megkeresése alapján működött közre hatóságunk, erre abban az esetben kerül sor, ha az elhunyt hozzátartozója, aki a hagyatéki leltár felvételére meg van jelölve, kerekegyházi, vagy fülöpházi lakóhelyű.

*2021. január 1-től jogszabályváltozás miatt is jelentős mértékben átalakult a hagyatéki ügyintézés:* az ingatlanügyi hatóság póthagyatéki eljárást indíthat, minden olyan elhunyt személy után, kinek a hagyatéki leltárából kimaradt ingatlan maradt a nevén. Az ügyintézést ez jelentős mértékben meghosszabbítja (jelzési, és fellebbezési határidők miatt), valamint adminisztrációs szinten is jelentős mértékű terhet ró az ügyintézőre (mindent annyi példányban sokszorosítva kiküldeni, ahány érdekelt van a hagyatéki eljárásban, és változás esetén újból ugyanígy), de a közjegyző már egy letisztult anyagot kap a kezéhez, és az ő munkája így jelentős mértékben egyszerűsödött.

***A kereskedelmi tevékenységgel kapcsolatos eljárások:***

Új kereskedelmi egység nyitása, zárása, tevékenységi kör felvétele, vagy a bolt átköltözése, nyitvatartási idejének módosítása miatti bejelentés, ellenőrzés miatti módosítás.

2023.évben is feladat volt a kereskedelmi szálláshelyek helyszíni ellenőrzése, melynek keretében ellenőrizni kellett, hogy a települési szálláshely-szolgáltatók tevékenysége megfelel-e a nyilvántartásban szereplő adatoknak, valamint a jogszabályban meghatározott feltételeknek.

|  |  |  |
| --- | --- | --- |
|  | Kerekegyháza | Fülöpháza |
| Hagyatéki ügyek | 146 | 28 |
| Kiskorúak és gondnokoltak vagyonleltára | 7 | 0 |
| Kereskedelmi, vendéglátó tevékenységgel kapcsolatos ügyek | 50 | 1 |
| Szálláshely üzemeltetéssel kapcsolatos ügyek | 2 | 1 |
| Egyéb adatszolgáltatás | 47 | 6 |
| Statisztikai jelentés | 7 | 7 |

***Szociális igazgatási ügyintézés***

A szociális igazgatásról és szociális ellátásokról szóló 1993. évi III. törvény, valamint a települési és gyermekétkeztetési támogatásokról szóló 4/2015. (II.26.) önkormányzati rendelet alapján az önkormányzat települési támogatással segíti a rászorulókat.

A települési támogatás keretében az alábbi ellátások igényelhetők:

* lakhatáshoz kapcsolódó rendszeres kiadások és hátralékok viseléséhez (továbbiakban: lakhatási és lakhatási hátralék támogatás)
* gyógyszer-kiadások, gyógyászati segédeszközök beszerzésének viseléséhez (továbbiakban: gyógyszertámogatás)
* rendkívüli élethelyzet esetén (továbbiakban: rendkívüli támogatás)
* gyermekétkeztetési támogatás.

**Kerekegyházán települési támogatásban 2023-ban 151 kérelmező (egyén vagy család) részesült.**

*Lakhatási támogatásban 31 család*, illetve egyedülálló részesült, havi szinten ez összesen kb. 97.500 Ft-os támogatás volt (egyéni támogatás legkisebb mértéke 2.500 Ft, max. 7.600  Ft/hó volt). A lakhatási támogatást a legtöbben (28 fő) víz, gáz, villany, esetenként lakbér hozzájárulásként kérik az ügyfelek, ritkább esetben készpénzes kifizetésként kapják (3 fő), ha pl. külterületen nincs bekötött közműves szolgáltatásuk.

*Gyógyszertámogatást 6-an kértek*, *temetési segélyt 7 fő*, *egyéb: élelmiszer, ruházat stb. 27 fő.*

*Rendkívüli gyermekvédelmi támogatást 9 család kért.*

*Köztemetés nem volt.*

*Természetbeni ellátásként* ***374*** *mázsa tűzifa került kiosztásra* **65** család részére.

A rászorult családoknál, egyedül élőknél jellemzően nem egy, hanem több támogatási forma is megjelenik.

|  |  |  |
| --- | --- | --- |
| **Önkormányzati ellátások** | **KEREKEGYHÁZA** | |
|  | **támogatásban részesültek (fő)** | **felhasznált összeg E Ft** |
| Temetési segély | **7** | **280** |
| Köztemetés | **-** | **-** |
| Rendkívüli települési támogatás | **27 fő** | **315,79** |
| Rendkívüli gyermekvédelmi tám. | **5 család, 14 gyermek** | **72** |
| Lakhatási támogatás | **31** | **1170** |
| Gyógyszertámogatás | **6 fő** | **65** |
| Gyermekétkeztetési támogatás (50%-os térítési kedvezmény) | **189** | **659** |
| Hulladékszállítási díjkedvezmény | **3** | **53** |

2023-ban **40 fő** részesült **73** alkalommal rendkívüli települési támogatásban **660 790** Ft értékben, ebből:

* + Gyógyszertámogatásban 6 fő, 11 alkalommal, 65 000,- Ft összegben részesült.
  + Temetési segélyben 7 fő részesült 7 alkalommal mindösszesen 280 000 Ft összegben.
  + Élelmiszer költségben 27 fő részesült 59 alkalommal mindösszesen 315 790 Ft összegben.

**FÜLÖPHÁZA**

2023-ban **9 fő** részesült **13** alkalommal települési támogatásban **265 000** Ft értékben, ebből:

* + Temetési segélyben 1 fő részesült 1 alkalommal mindösszesen 30 000 Ft összegben.
  + Élelmiszer költségben 7 fő részesült 11 alkalommal mindösszesen 205 000 Ft összegben.
  + Betegség esetében 1 fő részesült 1 alkalommal mindösszesen 30 000 Ft összegben.

Természetbeni ellátásként **38** erdei köbméter tűzifát is kiosztottunk **32** család részére.

2023-ban 13 fő kapott lakhatási támogatást, összesen 463 200 Ft összegben.  Ebből 5 pénzbeli (223 200 Ft) 8 természetbeni (240 000 Ft) támogatás volt.

|  |  |  |
| --- | --- | --- |
| **Önkormányzati ellátások** | **FÜLÖPHÁZA** | |
|  | **támogatásban részesültek (fő)** | **felhasznált összeg E Ft** |
| Rendkívüli települési támogatás (pénzbeli) | **9** | **265** |
| Temetési segély | **1** | **30** |
| Gyógyszer, gyógyászati segédeszköz | **-** | **-** |
| Elemi kár elhárítása | **-** | **-** |
| Élelmiszer költs.hozzáj | **7** | **205** |
| Lakhatási hátralék (villany) költs.hozzáj. | **1** | **13** |
| Rendkívüli gyermekvéd. támogatás | **-** | **-** |
| Lakhatási támogatás | **13** | **463** |
| Szociális tűzifa | **32** | **1 100** |
| Hulladékszállítási díjkedvezmény | **8** | **207** |

Az idősek napja alkalmából a 65. életévüket betöltött személyeknek (165 fő részére 338 250 forint értékben) tartós élelmiszercsomagot juttattunk.

***Jegyzői gyámhatósági ügyek:***

2022-ben a rendszeres gyermekvédelmi kedvezmény eljárásokban - a veszélyhelyzet ideje alatti külön intézkedések következtében - 2020. november 4-től 2022. augusztus 31-ig nem lehetett felülvizsgálni a jogosultságokat. Mindenki, aki 2020. november 4-én ellátásra jogosult volt, az az ellátásban benne is maradt. Mindezek és az újonnan beérkezett kérelmek alapján az RGYK létszám 2022-ben megnőtt. Azonban a vészhelyzet lejárta miatt a 2022. augusztus 31-ig érvényes jogosultságok nagy része, vagy nem került hosszabbításra vagy a kérelmezők nem feleltek meg a törvényben meghatározott feltételeknek, ezért a kérelmük elutasításra került. Ebből kifolyólag 2022-ben a jogosultak létszáma csökkent és a 2023-as évre vonatkozóan stabilizálódott.

***Védendő fogyasztók*:** Fülöpházán 2023-ban egy személy kérte a nyilvántartásba vételét az áramszolgáltatóhoz.

***A szünidei gyermekétkeztetést*** a rendszeres gyermekvédelmi kedvezményre jogosult, HH/HHH-s gyermekek szülei igényelhetik. Előzetes igényfelmérés alapján jellemzően 13-16 fő kérte (nem minden jogosult kérte minden szünetre).

***Családvédelmi koordinációs ügyek:***

2020. január 1. napjától a jegyzőt jelölte ki a jogalkotó családvédelmi koordinációs szervként. Családon belüli erőszak ügyekben meghallgatás, tájékoztatás, rendőrség részére jelzés 2023. évben 3 család vonatkozásában történt: két különélő házaspár bántalmazási ügyében, illetve idős anya és felnőtt gyermeke távoltartási ügyében.

A jegyzői gyámhatósági feladatok körében rendszeresen környezettanulmány folytatunk a személyi és vagyoni helyzet felmérése érdekében

* nevelésbe vett  gyermekek szüleihez gondozási díj felülvizsgálata ügyében,
* bírósági megkeresésre válás, gyermekelhelyezési ügyekben
* gondnokság alá helyezési eljárási ügyekben.

|  |  |  |  |  |
| --- | --- | --- | --- | --- |
| **2023** | **KEREKEGYHÁZA** | | | |
|  | **Támogatásban részesülők (fő)** | **elutasítás** | | **Támogatás** |
| Rendszeres gyermekvédelmi kedvezmény | **RGYK: 49**  **ebből HH/HHH:**  **33/14** | **0** | | **ingyenes étkeztetés és évente kétszer 6.000 Ft támogatás, HH és HHH-s gyermekeknél 6500 Ft** |
| Érkezett megkeresések, környezettanulmányok | **Gyámhatósági: 14**  **Bírósági: 1** |  | |  |
| **2023** | **FÜLÖPHÁZA** | | | |
|  | **Támogatásban részesülők (fő)** | | **elutasítás** | **Támogatás** |
| Rendszeres gyermekvédelmi kedvezmény | **RGYK: 4,**  **ebből HH/HHH**  **4/4** | | **0** | **ingyenes étkeztetés és évente kétszer 6.000 Ft, HH és HHH-s gyermekeknél 6500 Ft** |
| Érkezett megkeresések, környezettanulmányok | **Gyámhatósági: 1**  **Bírósági: 1** | |  |  |

***Védendő fogyasztók*:** Kerekegyházán 2023-ban egy család kérte a nyilvántartásba vételét a gázszolgáltatóhoz.

A **Nyugdíjasok részére fürdőzést** július és augusztus hónapban szerveztünk.

A **Szépkorúak karácsonyára** 2023. december 31-ig a 65. életévüket betöltött személyeknek szaloncukorcsomagot, illetve vásárlási utalványt juttattunk.

A járási hivatalok kialakításával számos feladatellátás, igénylési lehetőség átkerült a járási hivatalhoz. Hetente egyszer, péntekenként tartottak ügyfélfogadást az okmányirodában.

A rászorulók részére az egyéb állami szervek (nyugdíjfolyósító, egészségbiztosítási pénztár stb.) által nyújtott támogatásokról is információkat nyújtunk, szükséges esetén formanyomtatványt adunk nekik, kitöltésükben is segítünk.

**Földügyi Hirdetmények:**

**A külterületi mezőgazdasági rendeltetésű földingatlanok esetében adásvételi szerződés és haszonbérleti szerződés hirdetményi úton történő közzététele** **érdekében** **a tulajdonosnak**, mint eladónak, vagy haszonbérbeadónak a föld fekvése szerint **illetékes települési önkormányzat jegyzője részére** a felek aláírásától számított 8 napon belül **kérelmet kell benyújtani**, *a Földforgalmi tv. 21. § (1) bekezdésében és a mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvényben* foglaltak szerint. A közzétételi kérelmet a 474/2013. (XII. 12.) Korm. rendelet mellékletében megjelölt formanyomtatványon kell benyújtani.

**A hirdetményi úton történő közlés módja**

* a Kerekegyházi Közös Önkormányzati Hivatal hirdetőtáblájára történő kifüggesztéssel,
* fülöpházi földterületek esetében a Fülöpháza Polgármesteri Hivatal hirdetőtáblájára **is** ki kell függeszteni,
* valamint a Hivatali Kapu rendszerén keresztül a központi rendszeren is közzétételre kerül.

2023-ban összesen **78 volt a kifüggesztendő** adásvételi- és haszonbérleti szerződések száma, melyből **29 volt fülöpházi** illetőségű.

**Bursa Hungarica**

Az Emberi Erőforrások Minisztériuma 2023. évre is meghirdette a Bursa Hungarica Felsőoktatási Önkormányzati Ösztöndíjpályázatot, melynek célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása. Az ösztöndíjrendszer többszintű támogatási rendszer, melynek pénzügyi fedezeteként három forrás szolgál, melyek közül az egyik az önkormányzat által biztosított támogatás.

**Bursa Hungarica**

2023. évre 2 db. „A” típusú pályázat érkezett. A pályázatok elbírálása – Kerekegyháza Város Önkormányzata Képviselő-testülete által átruházott hatáskörben – az Ügyrendi Vagyon-nyilatkozattételi, Összeférhetetlenségi Bizottság hatáskörébe tartozik.

A döntés értelmében 2 fő „A” típusú pályázó havi 5.000,- Ft. összegű támogatásban részesült.

A támogatás utalása - **figyelemmel az előző években vállalt kötelezettségekre** - két alkalommal (2023.01.31-ig és 2023.08.31-ig) megtörtént:

**2022/2023. tanév II. félévére:** „ A” típusú támogatás: 50.000 ,- Ft.

„B” típusú támogatás: 0 ,- Ft.

**2023/2024. tanév I. félévére:** „ A” típusú támogatás: 50.000 ,- Ft.

„B” típusú támogatás: 0 ,- Ft.

**Fülöpháza**

A Képviselő-testület 120.000,- Ft keretösszeget határozott meg a Bursa Hungarica ösztöndíjprogramra, melyre 1 db. „A” típusú pályázat érkezett. A pályázó 5.000,- Ft/hó összegű támogatásban részesült.

A 2021. évi pályázati fordulóban 1 db „B” típusúra pályázat érkezett, így a támogatott személy 3 tanéven keresztül: 2022/2023., 2023/2024., 2024/2025. részesül támogatásban.

**2022/2023. tanév II. félévére:** „ A” típusú támogatás : 20.000 ,- Ft.

„B” típusú támogatás : 20.000 ,- Ft.

**2023/2024. tanév I. félévére:** „ A” típusú támogatás : 20.000 ,- Ft.

„B” típusú támogatás : 20.000 ,- Ft.

**KCR**

A Központi Címregiszter kialakításához tovább folytatódik azok helyszíni felmérése és a címkezelési eljárások megindításának előkészítése. Ezek során folyamatosan kerül meghatározásra a házszámok helyes sorrendje. Házszám hiánya esetén új házszám kerül kialakításra, illetve amennyiben a házszámok újra kiosztása elkerülhetetlen, a házszám módosítása szükséges.

**Állatvédelem**

2023-ban is számos bejelentés érkezett, jellemzően kóborló kutyák kapcsán. Jelentős részét a közterületfelügyelő figyelmeztetéssel, helyszíni bírsággal rendezte.

2 esetben a menhelyre kellett szállíttattunk kutyát.

7 esetben állatvédelmi eljárást folytattunk le, figyelmeztetést kapott 3 fő, kötelezést 4 fő (jellemzően kennel-építésre, kerítés felhúzására).

1 kutya által okozott sérülés miatt hatósági eljárást kezdeményeztünk a hatósági állatorvosnál.

**Birtokvédelem, közterület-felügyelő**

A szomszédok, házas-, vagy élettársak közötti rossz viszony eredményezte vitás ügyeket általában kompromisszumos megoldással, együttműködés kérésével, eljárás megindítása nélkül sikerül megoldani.

**Kerekegyháza**

A szomszédok, házas-, vagy élettársak közötti rossz viszony eredményezte vitás ügyeket általában kompromisszumos megoldással, együttműködés kérésével, eljárás megindítása nélkül sikerül megoldani.

2023-ban ennek ellenére 6 birtokvédelem iránti eljárást kezdeményeztek a Hivatalnál.

Négy ügyben elutasító határozat született az alábbi indokok miatt:

2 esetben azért született elutasító határozat, mert az egyeztetések folytán a birtoksértés megszüntetésre került, 1 esetben nem történt birtoksértés, 1 esetben nem volt bizonyítható a birtoksérelem megtörténte.

A helyadó határozatoknál megállapításra került a birtokvédelem szükségessége.

A birtokvédelmi kérelmet 3 esetben szomszédok, 3 esetben elvált, vagy válófélben lévő párok, együtt élő családtagok kezdeményezték.

**Fülöpháza**

2023-ban 1 birtokvédelem iránti eljárást kezdeményeztek a Hivatalnál, melyben helyt adó határozat született. A birtokvédelemi eljárást a nem szabályszerű állattartás miatt indították.

**1 fő közterület-felügyelő látja el a közterület-felügyelői munkát Kerekegyházán.**

Az önálló eljárás mellett rendszeresen ad szolgálatot a rendőrséggel, polgárőrséggel.

A közterület-felügyelő a problémák rendezését elsődlegesen a felek, illetve a szabályt sértő meggyőzésével próbálja megoldani, azonban a bírságolás eszközét is alkalmazza szükség esetén.

2023-ban rendszeresen felmerülő probléma volt az ebtartás szabályainak a megszegése, a közterületen való alkoholfogyasztás a házalási tevékenység, ezért 14 alkalommal került sor helyszíni bírság alkalmazására, 95 alkalommal figyelmeztetésre, 10 alkalommal feljelentésre.

**Képviselő-testületek ügyvitele**

A Képviselő-testületi és a bizottsági ülésekről jegyzőkönyvek készülnek papíralapon, majd elektronikus úton törvényességi felülvizsgálatra kerülnek továbbításra a megyei kormányhivatalhoz.

|  |  |  |
| --- | --- | --- |
|  | **Kerekegyháza** | **Fülöpháza** |
| **Képviselő-testületi ülések száma:** |  |  |
| nyílt | 11 | 11 |
| rendkívüli nyílt | 7 | 3 |
| zárt | 3 | 0 |
| rendkívüli zárt | 3 | 0 |
| **Bizottsági ülések** |  |  |
| Ügyrendi, Vagyonnyilatkozat-tételi, Összeférhetetlenségi, Ifjúsági és Kulturális Bizottság | 15 | 14 (11 nyílt, 2 rendkívüli, 1 zárt) |
| Pénzügyi és Szociális Bizottság | 20 | - |
| Városfejlesztési, Mezőgazdasági és Környezetvédelmi Bizottság | 11 | - |
| Határozatok száma | 170 | 96 |
| Rendeletek száma | 27 | 19 |

**Társulás ügyvitele**

A Kerekegyháza Város Önkormányzat gesztorságával működő Kerekegyháza és Térsége Feladatellátó Társulás teljes körű ügyvitelét a hivatal végzi.

2023. évi ülések száma: 11 volt, tervezett 6 üléssel szemben. A társulási tanácsi határozatok száma: 33.

**Civil szervezetek, egyesületek ügyvitelének segítése**

A hivatal az önkormányzati alapítású alapítványokon kívül az intézmények működését segítő alapítványok, s egyéb civil szervezetek ügyvitelét is aktívan segíti.

Ellátott feladatok: bírósági eljárásokkal kapcsolatos ügyintézés, pályázatok írásának, elszámolásának segítése, általános ügyviteli feladatok ellátása.

**Pénzügyi Iroda**

2023. évben az iroda 9 fővel látta el a rábízott feladatokat, az irodavezető mellett 3 fő adóügyi ügyintéző, 5 fő pénzügyi/számviteli ügyintéző, akik közül 1 fő heti egy alkalommal a Fülöpházi Kirendeltségen látja el a pénztárosi és könyvelési feladatokat.

Önkormányzatunknak az önkormányzati ASP rendszerről szóló 257/2016. (VIII. 31.) Korm. rendelet szerint 2018. január 1-jétől csatlakozási kötelezettsége volt az ASP rendszerhez.

Az iroda mind a közös hivatal, mind az intézmények, mind az önkormányzatok, mind a társulás tekintetében a gazdasági események rögzítését, nyilvántartások vezetését, bérkönyvelést, pénzügyi elszámolások vezetését, intézményi működési és vagyongazdálkodási feladatokat ellátta, aktívan részt vett szerződéskötések folyamatában. A munkatársak a pályázatok előkészítése, benyújtása, elszámolása, nyomon követése feladatok ellátásában aktívan részt vesznek.

A 8 szervezet gazdasági eseményeinek könyvelése az ASP pénzügyi modulban történik, a végzett tevékenységet az alábbi statisztikával mutatom be:

|  |  |  |
| --- | --- | --- |
| **Megnevezés** | **Kerekegyháza** | **Fülöpháza** |
| Bejövő számla (aktív): | 3646 | 601 |
| Kimenő számla (nem sztornózott): | 6726 | 504 |
| Egyéb bizonylat (igazolt): | 1724 | 291 |
| Utalványrendelet (nem inaktivált): | 17999 | 2266 |
| ebből bevételi jogcímű: | 10995 | 623 |
| ebből kiadási jogcímű: | 7004 | 1051 |
| ebből utalva vagy teljesítve: | 17691 | 2239 |
| ebből bankkal összevezetett: | 14957 | 1811 |
| ebből pénztárral összevezetett: | 1060 | 142 |
| Pénztári forgalom: | 1074 | 148 |
| ebből bejövő: | 253 | 36 |
| ebből kimenő: | 821 | 112 |
| Kontírozás követel oldalon: | 114109 | 13339 |
| Kontírozás tartozik oldalon: | 113492 | 14250 |
| Szerződések: | 285 | 36 |
| ebből bevételi jogcímű: | 52 | 5 |
| ebből kiadási jogcímű: | 233 | 31 |
| Felvitt bankszámlák: | 73 | 33 |
| Pénztárak | 15 | 2 |
| Számla vagy nyugta tömb | 7 | 1 |
| Partnerek | 10509 | 6542 |
| Részletezők | 4277 | 4206 |
| Intézmények | 10 | 10 |
| Főkönyvek az intézményben | 37347 | 6145 |
| Cofog int összerendelés db | 1324 | 544 |
| Részletező intézmény db | 1076 | 87 |
| Szakfeladatok | 60 | 23 |

Az adóügyön Kerekegyháza esetében 2 fő teljes munkakörben, Fülöpháza esetében 1 fő látja el a feladatokat. Az adóügyi ügyintézők elvégezték az önkormányzat hatáskörébe tartozó központi és helyi adók kivetését, könyvelését, adóbeszedési munkálatokat. 2023. évben is jelentős volt a méltányossági kérelmek száma mind a lakosság, mind a vállalkozók részéről, amely annak köszönhető, hogy azok az adózók, akinek az adóhátralékuk meghaladta Fülöpháza, Kerekegyháza tekintetében a 10 000 Ft-ot, fizetési felszólítást kaptak.

A munkatársaknak kiemelt figyelemmel kellett kezelni az adóbefizetéseket, sok esetben a részletfizetés engedélyezése eredményezte az adóbeszedést.

A NAV-nak végrehajtásra 2023. évben átadás nem történt.

|  |  |  |
| --- | --- | --- |
| **Megnevezés** | **Kerekegyháza** | **Fülöpháza** |
| ***Adóalanyok száma 2023. évben:*** | ***adózó*** | ***adózó*** |
| Magánszemélyek kommunális adója | 2890 | 313 |
| Gépjárműadó | 475 | 83 |
| Iparűzési adó | 862 | 180 |
| -ebből csak bejelentkezett és még nem keletkezett adófizetési kötelezettsége | 44 | 17 |
| Idegenforgalmi adó | 7 | 3 |
| Közérdekű munkavégzés | 10 | 0 |
| ***Adóbehajtási tevékenység:*** | ***db*** | ***db*** |
| Végrehajtónak átadás | 0 | 0 |
| Fizetési felszólítás | 356 | 49 |
| Felszólítás bevallásra | 250 | 9 |
| Talajterhelési díj nyilatkozat | 23 | 0 |
| Ingó foglalás | 0 | 0 |
| Adók módjára behajtás | 2 | 0 |
| Helyszíni bírság | 2 | 0 |
| ***Ügyiratok száma:*** |  | |
| Helyi iparűzési adóbevallások | 732 | 122 |
| Helyi iparűzési adó változás bejelentések | 1473 | 172 |
| Meghatalmazás | 37 | 9 |
| Részletfizetési kérelem | 16 | 0 |
| Magánszemélyek kommunális adója bevallások | 476 | 29 |
| Idegenforgalmi adóbevallások | 84 | 15 |
| Átvezetési, visszautalási kérelem | 109 | 13 |
| Adóigazolás | 50 | 4 |
| Vagyoni bizonyítvány | 7 | 3 |

**Intézményfenntartó iroda**

Az iroda létszáma 2022. évben eredetileg 18,5 fő volt, vezetését a pénzügyi iroda vezetője látja el. Az iroda munkatársai közalkalmazotti jogviszonyban látják el feladataikat. Az iroda biztosítja az iskola konyha működtetését (14,5 fő konyhai dolgozó, 1,5 fő élelmezésvezető, 1,5 fő adminisztrátor). Egy álláshely nem került betöltésre. A konyha egyrészt a gyermekétkeztetést, valamint a szociális étkeztetést biztosítja. Az élelmiszer nyersanyagok beszerzése során az élelmezésvezető kiemelt figyelmet fordít a helyi termékek beszerzésére, a kedvezményes árucikkek megrendelésére. A közétkeztetésre vonatkozó táplálkozás-egészségügyi előírásairól szóló 37/2014. (IV. 30.) EMMI rendelet szerint 2015. január 1-től sikerült az étrendet átalakítani. Az élelmezés vezető a rendelet előírásainak megfelelő nyilvántartást 2014. év májusától folyamatosan alakította ki.

2017. január 1. napjától az irodához tartozik a fülöpházi konyha is, ugyanis a gyermekétkeztetés tekintetében a saját konyhás feladatellátás esetén a konyhának költségvetési szervi formában kell működnie.

Az 1200 adagos engedélyezett kapacitás jelenleg jól kihasznált, 233 nap főzött a konyha. Összesen 170 707 adag, átlag 733 adag/nap készült éves szinten a konyhán (tanítás ideje alatt 837-928 adag/nap). A 2022. évhez viszonyítva 7 376 adag étellel kevesebbet főzött a konyha.

2023. évben új, nagy komoly feladatot jelentett a konyhai élelmiszer alapanyagok, nyersanyagok beszerzése érdekében megindított, eredményes közösségi értékhatárt elérő közbeszerzési eljárás előkészítése, lefolytatása. Ennek keretében a részajánlattételi nyersanyagcsoportok, azok mennyisége, kiszerelése egyértelmű meghatározása volt komoly szakértelmet igénylő feladat.

**Fülöpházi Kirendeltség:**

A Fülöpházi Kirendeltség esetében a rendezvények lebonyolítása a hivatal munkatársaival és a kulturális foglalkoztatottal együttműködve történik.

Az üzemeltetési feladatok ellátásában közreműködött a Kirendeltség, melynek keretében a belterületi utak és a külterületi dűlőutak állapotának megóvása, a téli síkosság-mentesítés, és az ehhez kapcsolódó munkálatok koordinálása történt.

A park, az emlékhelyek, a közterületek, a köztemető és az önkormányzat tulajdonában álló épületek és azok környezetének rendben tartása az önkormányzat dolgozói és 1 fő közfoglalkoztatott segítségével valósult meg.

A tavalyi évben is rendben zajlott a közfoglalkoztatás megszervezése. A közfoglalkoztatottak átlagos havi létszáma 1 fő volt.

**Személyügyek:**

9 fő önkormányzati dolgozó vonatkozásában a személyügyi feladatok ellátása a kirendeltségen történik, együttműködve a székhelyen dolgozó személyügyes kollégával.

**Pénztár:**

A kirendeltségen a házipénztár egy héten egy alkalommal, csütörtöki napokon 13:00-15:30 óráig tart nyitva. Kerekegyházáról jár ki a megbízott kolléga ellátni a pénztárral kapcsolatos feladatokat.

Az önkormányzati utalások bonyolítása a kirendeltségen történik, viszont a többi pénzügyi és gazdálkodási feladatot Kerekegyháza székhelyén végzik el a pénzügyi iroda munkatársai.

**Szociális ügyek:**

* Mikulás csomag minden 14 év alatti gyermek részére kiosztásra került a tavalyi évben is, így 120 gyermek részesült benne, összesen 231 480, - Ft, - értékben. 10 darab babacsomag is készült 19 270 Ft értékben az egy év alatti gyermekek részére.
* Szociális célú tűzifa kiosztásában összesen 32 család részesült, 1 109 980, - Ft értékben.
* Az önkormányzat a személyes gondoskodást nyújtó szociális alapszolgáltatás keretében átlagosan havi 25 embernek biztosította a napi egyszeri meleg étkeztetést. Az étel kiszállítását külterületen a tanyagondnoki szolgáltatás biztosítja, belterületen az ellátottak elvitellel kapják meg az ételt.
* 2023. nyár folyamán 3 fő szociálisan rászoruló gyermek étkeztetését biztosította az önkormányzat.
* A települési támogatáson belül a lakhatási támogatásra irányuló kérelmek esetében a határozathozatal Kerekegyházán történik, a többi esetben pedig Fülöpházán.
  1. **III. Hivatalt érintő ellenőrzések**

**Belső ellenőrzés - folyamatos**

A képviselő-testület által elfogadott ellenőrzési terv szerint került végrehajtásra, a megbízási szerződéssel alkalmazott *külsős belső ellenőr által (Szűcs Tibor ev.)*. A tervben meghatározott ellenőrzések lefolytatását követően – amennyiben szükséges – Intézkedési Terv készül, a végrehajtásért felelős személy és határidő megjelölésével. Az intézkedési tervben meghatározott határidők lejártát követően ellenőrzésre kerül a terv végrehajtása. A Hivatal a képviselő-testületek által elfogadott 2023. évi belső ellenőrzési tervet végrehajtotta.

**Külső ellenőrzések:**

**Kerekegyháza**

1. **Az ellenőrzés időpontja: 2023. január**

* Ellenőrzést végző szerv: **BKVKH Hatósági Főosztály**
* Ellenőrzés tárgya: **Helyi adó kedvezmények ellenőrzése**
* Ellenőrzés megállapításai: A hivatalban az adózóknak adott kedvezmények megalapozottak, alátámasztottak.

1. **Az ellenőrzés időpontja: 2023. február**

* Ellenőrzést végző szerv: **BKVKH Hatósági Főosztály Oktatási és Hatósági Osztály**
* Ellenőrzés tárgya: **Anyakönyvi igazgatási tevékenység és nyilvántartások ellenőrzése (Kerekegyháza, Fülöpháza)**
* Ellenőrzés megállapításai: A hivatalban az elektronikus anyakönyvezés, a papír alapú anyakönyvekből történő rögzítés, az anyakönyvi adatváltozások bejegyzése és a nyilvántartásokban történő adatok átvezetése folyamatos és áttekinthető.

1. **Az ellenőrzés időpontja: 2023. február**

* Ellenőrzést végző szerv: **BKVKH KJH Népegészségügyi Osztály**
* Ellenőrzés tárgya: **Játszóterek közegészségügyi ellenőrzése**
* Ellenőrzés megállapításai: Csak adatbekérés történt.

1. **Az ellenőrzés időpontja: 2023. április**

* Ellenőrzést végző szerv: **BKVKH KJH Népegészségügyi Osztály**
* Ellenőrzés tárgya: **Infekciókontroll ellenőrzés**
* Ellenőrzés megállapításai: Az egészségházban a feladatellátók figyelmét felhívtuk a veszélyes hulladék elszállításig, hűtőben tárolásra. Egyéb kifogás nem volt.

1. **Az ellenőrzés időpontja: 2023. augusztus**

* Ellenőrzést végző szerv: **BKVKH Gyámügyi és Igazságügyi Osztály**
* Ellenőrzés tárgya: **Gyermekvédelmi és gyámügyi jegyzői eljárások ellenőrzése (Kerekegyháza, Fülöpháza)**
* Ellenőrzés megállapításai: Hatályos jogszabályok és határidők pontos betartása mellett megfelelően végzi a Jegyző a rendszeres gyermekvédelmi kedvezményre való jogosultság, a hátrányos, halmozottan hátrányos helyzet megállapítására, illetve a családi jogállás rendezésére irányuló eljárásaiban munkáját.

1. **Az ellenőrzés időpontja: 2023. szeptember**

* Ellenőrzést végző szerv: BKVKH BK/TH/3703/3/2023.
* Ellenőrzés tárgya: **Közszolgálati ellenőrzés 2023.**
* Ellenőrzés megállapításai: Adatbekérés történt. Az ellenőrzésekről országos jelentés készült.

1. **Az ellenőrzés időpontja: 2023. szeptember**

* Ellenőrzést végző szerv: BKVKH BK/SZGYO/928-1/2023
* Ellenőrzés tárgya: **Kerekegyerdő Bölcsőde**
* Ellenőrzés megállapításai: A megküldött iratanyagok alapján megállapításra került, hogy az intézmény a jogszabályi előírásoknak megfelelően működik.

1. **Az ellenőrzés időpontja: 2023. október**

* Ellenőrzést végző szerv: BKVKH BK/SZGYO/1119-1/2023
* Ellenőrzés tárgya: **HSZK Család- és Gyermekjóléti Szolgálat**
* Ellenőrzés megállapításai: Az ellenőrzés során megállapításra került, hogy a fenntartó a jogszabályi előírásoknak megfelelően biztosítja a szolgáltatást, valamint a szolgáltatói nyilvántartásban foglaltak szerint működteti telephely engedélyes tekintetében a működteti.

**Fülöpháza**

1. **Az ellenőrzés időpontja: 2023.05.02.**

* Ellenőrzést végző szerv: **Bács-Kiskun Vármegyei Kormányhivatal Kecskeméti Járási Hivatal Népegészségügyi Osztály**
* Ellenőrzés tárgya: **Infekciókontroll vizsgálat a védőnői szolgálatnál**
* **Ellenőrzés megállapításai:** A bőrfertőtlenítő szer lejárati ideje 2023. április volt. A megfelelőfertőtlenítő hatás biztosítása érdekében rendkívül fontos a felhasználási idő figyelemmel kísérése és szigorú betartása a fertőtlenítőszerek felhasználása során. Eszközfertőtlenítőszerrel nem rendelkezett a védőnői szolgálat. Így mindkét fertőtlenítő szer beszerzésére írt elő kötelezést a jegyzőkönyv.

1. **Az ellenőrzés időpontja: 2023.08.30.**

* Ellenőrzést végző szerv: **Magyar Államkincstár Bács-Kiskun Vármegyei Igazgatóság Államháztartási Iroda**
* Ellenőrzés helye: **Magyar Államkincstár Bács-Kiskun Váregyei Igazgatóság**
* Ellenőrzés tárgya: **Magyarország 2023. évi központi költségvetéséről szóló 2022. évi XXV. törvény 2. melléklet 1.3.2.3. Szociális étkeztetés jogcímen igényelt, a központi költségvetésből származó 2023. évi támogatás igénylésének megalapozottságára irányuló ellenőrzés.**
* **Ellenőrzés megállapításai:** Az Igazgatóság a dokumentumalapú felülvizsgálat során az Önkormányzat igénylésében a 2023. évi Ktvt. 2. melléklet 1.3.2.3. Szociális étkeztetés jogcímen szerepeltetett mutatószámokat ellenőrizte, és azokat megalapozottnak tartott

1. **Ügyiratforgalom, Statisztika**

Az ügyiratforgalom számát, amely legjobban kifejezi a Hivatalban az ügyintézést, az jellemzi, hogy évről évre nő. A Közös Önkormányzati Hivatalban 2023. évben az összes sorszámra(főszámra) iktatott ügyiratok száma: 8201 (2022. évi adat: 9360; 2021. évi adat: 8 398), míg alszámra: 17 115 (2022. évi adat: 18 238; 2021. évi adat: 18 238) iktatás történt. Az iktatott ügyiratok ágazatonkénti megoszlását az alábbi diagram mutatja be.

1. Az ASP projekt keretében az IRMA iktató szoftverünk is lecserélésre került a DMS One által fejlesztett iratkezelő szoftverre 2018. január 1-től. Az ASP iktató szoftver segítségével az e-ügyintézés is megoldott: elektronikus aláírással ellátott ügyiratok kiadmányozására is van lehetőség, illetve sok esetben pl: közfoglalkoztatás, már a szerződéskötések is elektronikusan történnek e-aláírással. Évről-évre nő az elektronikusan indított, intézett ügyiratok száma, különösen a hivatalok közötti ügyintézés, levelezés esetében.

***A Hivatal munkavégzéséről összességében*** elmondható, hogy a megnövekedett ügyfélforgalom, az iktatott, elintézett ügyek száma, a személyi változások, a többletfeladatok ellátása miatt az ügyintézők jelentős mértékben leterheltek, mindehhez még hozzájárult a menekültek elhelyezése, az energiaválság, amely körülmények ismételten teljesen új külső, belső körülményeket, követelményeket eredményeztek, és az ezeknek való megfelelés. Megállapítható, hogy az osztott munkakörben ellátott feladatok, az egy személy által ellátott munkakörök miatt hiányzik a megfelelő helyettesítés.

**2. sz. melléklet Kerekegyháza**

***Tárgy****:* **Pályázati beszámoló 2023. évről**

Kerekegyháza Város Önkormányzata pályázatai esetében 2023. évben a legfontosabb feladat a megvalósuló Széchenyi Terv Plusz program Terület- és Településfejlesztési Operatív Program Plusz keretében TOP\_PLUSZ-3.3.2-21 kódszámú Helyi egészségügyi és szociális infrastruktúra fejlesztése című pályázat megvalósításának előkészítése volt, melyet a projektgazda a BKMFÜ Bács-Kiskun Megyei Fejlesztési Ügynökség Nonprofit Kft.-vel, mint konzorciumi partnerrel, és a Bács-Kiskun Vármegyei Önkormányzattal szoros együttműködésben valósít meg.

Fenntartásban lévő pályázataink esetében beszámolók készítése párhuzamosan volt jelen a fenntartási időszakban előírt kötelezettségeink (az adott célra történő használat, állagmegóvás, fenntartási jelentési kötelezettségek) teljesítése mellett. Valamint az új pályázati konstrukciókban indult projektek műszaki előkészítésén, így különösen a tervezési munkálatok megvalósításán dolgoztunk.

A projektmenedzsment tevékenység során a legfontosabb feladat a folyamatosan változó külső tényezőkhöz való alkalmazkodás, flexibilitás. Az eredeti pénzügyi terveket felülírják az építőiparban bekövetkezett változások, illetve a pályázatok beadása óta eltelt idő. Mindez az önkormányzatok likviditását veszélyeztetheti. A projektmegvalósítások során a legnagyobb problémát a fentiek kezelése: az eredeti tervekhez képest a megvalósítandó feladatok ütemezése, a pénzügyi tervek felülvizsgálata, illetve a közreműködő szervezetek újabb és újabb elvárásainak teljesítése a szerződések, igazolások, és nyilvántartások kezelése jelenti. A fenntartási időszakban a pontos, dokumentumokkal alátámasztott adatszolgáltatás teljesítése meghatározó feladat, mivel a záró ellenőrzések során a vizsgálat egyik fő tárgya a támogatási szerződésekben szereplő horizontális vállalások igazolása.

A TOP\_PLUSZ pályázatok belső költségfelosztási, elszámolási, átcsoportosítási metodikája (valós költségalapon történő elszámolás, átalányköltség) jelentősen módosult a TOP pályázatokhoz képest (pl a benyújtandó elszámolásokban figyelembe vehető tevékenységek, az elszámolási százalék elérése, illetve az átalányköltségek ellenőrzésére csak a záró ellenőrzéskor kerül sor, amikor az esetleges hiányosságok pótlása már nehéz feladat).

**1. 2023-ban folyamatban lévő és megvalósult pályázatok:**

**Folyamatban lévő:**

**EU-s forrás:**

A megvalósítás alatt lévő TOP\_PLUSZ-3.3.2-21-BK1-2022-00006 azonosító számú Új szociális szolgáltató központ kialakítása Kerekegyházán című projekt eredményeként - 550 millió forint vissza nem térítendő Európai Uniós és hazai forrás támogatás segítségével - a meglévő, elavult térségi szociális szolgáltató központ, a 21. század követelményeinek nem megfelelő 2 db épületeinek bontásával, a felszabadult területen új épület építésével, valamint a megmaradó egy épületének átalakításával, a kor igényeinek megfelelő új térségi szociális szolgáltató központ kialakítása történik meg. A tervezési, közbeszerzési folyamatok, mint a pályázat előkészítése 2023. I-III. negyedéveiben valósult meg.

A kivitelezési szerződés megkötésére 2023 év decemberében került sor, majd 2024 március végén kezdődnek az építési munkálatok.

A projektben megvalósuló infrastruktúra fejlesztésen túl eszközbeszerzés keretében eszközök, bútorok és berendezési, felszerelési tárgyak beszerzése, (beleértve az IKT infrastruktúrához kapcsolódó eszközöket is) külső terekhez kapcsolódó tárgyi eszközök beszerzése, és járműbeszerzés is történik.

A projekt megvalósítása során megvalósul a kötelezően előírt számú parkoló-férőhely és akadálymentes parkoló-férőhely létesítése, kerékpár támaszok és tárolók kiépítése, játszósarok kialakítása és babakocsi tároló létesítése is.

Az új létesítmény akadálymentesített, üzemeltetése nagymértékben alternatív és megújuló energiaforrásokkal valósul meg.

Az új épületegyüttes 2025. év második negyedévében nyithatja meg a kapuit.

**Megvalósult:**

**EU-s forrás:**

A Vidékfejlesztési Program keretén belül, A Homokhátság Fejlődéséért Vidékfejlesztési Egyesület „Helyi fejlesztések támogatása” című pályázati forrásból 4 900 019 Ft vissza nem térítendő támogatásban részesült önkormányzatunk. A támogatásból egy önjáró többfunkciós, adapterekkel ellátott fűnyíró berendezés került beszerzésre, amelyet a Városgazdasági NKft. használ. A gépesített feladatellátás csökkenti az emberi munkaidő ráfordítást, emberi erőforrásigényt és sokkal hatékonyabb munkavégzést biztosít.

**Hazai források:**

-----------------------

**2. Elutasított pályázatok**

2023. évben nem nyújtott be az Önkormányzat olyan pályázatot, mely elutasításra került volna.

**3. 2023. évben el nem bírált pályázatok**

2023. évben nem nyújtott be az Önkormányzat el nem bírált pályázatot.

**2023. évben folyamatban lévő pályázatok**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pályázati**  **azonosító** | **Projekt címe, rövid ismertető** | **Státusz (elbírálás alatt, nyertes, elutasított, megvalósítás alatt, lezárt)** | **Elért eredmények, indikátorok (amennyiben releváns)** | **Fenntartási idő (amennyiben releváns)** | **Projekt összköltsége (Ft)** | **Önerő** | **Igényelt támogatási összeg** |
| **(Ft)** | **(Ft)** |
| TOP\_PLUSZ-3.3.2-21-BK1-2022-00006 | Új szociális szolgáltató központ kialakítása Kerekegyházán, a 21. század követelményeinek nem megfelelő 2 db épületeinek bontásával, a felszabadult területen új épület építésével, valamint a megmaradó egy épületének átalakításával, a kor igényeinek megfelelő új térségi szociális szolgáltató központ kialakítása történik meg. | megvalósítás alatt | A fejlesztés révén létrejövő, megújuló szociális alapszolgáltatások és gyermekjóléti alapellátások száma: 6 db | 5 év | 550.000.000 | 0 | 550.000.000 |
| VP6-19.2.1.-44-10-21 | Helyi fejlesztések támogatása-önjáró fűnyíró beszerzése, A pályázat keretében beszerzett - négykerék meghajtásos, 656 cm3 lökettérfogatú, 2 hengeres, 12,6 kW teljesítményű 300 literes fűgyűjtő kosárral, kavicsboronával, hótolólapáttal és egyéb kiegészítőkkel ellátott - fűnyíró berendezés a gépesített feladatellátás következtében lényegesen csökken az emberi munkaerőráfordítás, emberi erőforrásigény és sokkal hatékonyabb munkavégzést biztosít. | elszámolás folyamatban | gépbeszerzés | 3 év | 5.665.940 | 765.921 | 4.900.019 |
| **Összesen** |  |  |  |  | **555.665.940** | **765.921** | **554.900.019** |

**3. sz. melléklet Fülöpháza**

***Tárgy****:* **Pályázati beszámoló 2023. évről**

Fülöpháza Község Önkormányzata a 2023-as évben a legfontosabb feladat a folyamatban lévő pályázatok megvalósítása, szerződések megkötése, beszerzések lebonyolítása és a következő évben benyújtandó pályázatok előkészítése volt.

Fenntartásban lévő pályázataink esetében a pénzügyi és szakmai beszámolók készítése párhuzamosan volt jelen a fenntartási időszakban előírt kötelezettségeink (az adott célra történő használat, állagmegóvás, fenntartási jelentési kötelezettségek) teljesítése mellett.

1. **2023-ban folyamatban lévő és megvalósult pályázatok:**

**Folyamatban lévő:**

**EU-s forrás:**

Fülöpháza Község Önkormányzata pályázatot nyújtott be „Belterületi útfejlesztés Fülöpházán” címmel. Projektgazda a BKMFÜ Bács-Kiskun Megyei Fejlesztési Ügynökség Nonprofit Kft.-vel, mint konzorciumi partnerrel valósítja meg. A megvalósuló infrastruktúra fejlesztés által javul a települési környezet, amely hozzájárul a gazdasági tevékenységek és vállalkozások ösztönzéséhez kedvezőbb életminőséget biztosít, így segíti a népességmegtartást, javul az épített környezet védettsége.

Fülöpháza Község Önkormányzata a TOP Plusz felhívás keretében Kossuth utca belterületi szakaszát újította fel 0,7 km hosszan, melynek állapota az években meglehetősen leromlott, az önkormányzat korlátozott erőforrásai pedig nem tették lehetővé az útszakasz burkolatának minőségi újjáépítését. Az érintett útszakasz felújítása mellett – a Községházánál 3 db, a Művelődési Ház előtt 5 db – összesen 8 db gépjárműparkoló felújítása és kiépítése valósult meg, mely a közlekedésben résztvevők biztonságához járul hozzá. A vállalkozási szerződés az útépítésre és a parkolókra vonatkozóan 2023. augusztusában került megkötésre. A projektben további fejlesztésekre kerül sor 2024. évben (közvilágítás korszerűsítés az érintett útszakaszon, és járdafelújítás) a maradványköltség felhasználása érdekében. Ezen tevékenységek előkészítése történt meg 2023. évben.

Támogatás összege: 80.000.000 Ft 100%-os támogatási intenzitással.

A Vidékfejlesztési Program keretén belül a Kolon Menti Leader Egyesület működési területére meghirdetett, VP6-19.2.1.-52-10-21 kódszámú „Helyi fejlesztések támogatása” című felhívás alapján vissza nem térítendő támogatásban részesült 95 %-os támogatási intenzitással 8.188.984 Ft összegben, „Napelemes rendszer kialakítása az Ady Endre Művelődési Ház épületén” címmel.

A pályázat keretében, a fejlesztés eredményeként 36 db, 12,50 kW/h óra villamos energiát előállító napelem elhelyezésére került sor az arra alkalmas tetőzettel rendelkező épületen, valamint az eszközbeszerzés keretében egy JBL Xtreme 3 típusú bluetooth-os mobil hangszóró beszerzése.

**Hazai források: ------------**

**2. 2023. évben elutasított pályázatok:**

2023. évben nem nyújtott be az Önkormányzat olyan pályázatot, mely elutasításra került volna.

**3. 2023. évben el nem bírált pályázatok:**2023. évben Önkormányzatunk nem nyújtott be el nem bírált pályázatot.

**2023. évben folyamatban lévő pályázatok**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pályázati**  **azonosító** | **Projekt címe, rövid ismertető** | **Státusz (elbírálás alatt, nyertes, elutasított, megvalósítás alatt, lezárt)** | **Elért eredmények, indikátorok (amennyiben releváns)** | **Fenntartási idő (amennyiben releváns)** | **Projekt összköltsége (Ft)** | **Önerő** | **Igényelt támogatási összeg** |
| **(Ft)** | **(Ft)** |
| TOP\_PLUSZ-1.2.3-21-BK1-2022 | Belterületi útfejlesztés Fülöpházán, Jelen pályázat a Kossuth utca (belterület 5/2; 5/3 hrsz-ek), mint belterületi gyűjtőút meghatározott szakaszának fejlesztését, korszerűsítését szolgája 0,7 km hosszan. A fejlesztéssel érintett útszakasz vonatkozásában új aszfaltszőnyeg beépítésére kerül sor. | megvalósítás alatt | 0,7 km | 5 év | 80.000.000 | 0 | 80.000.000 |
| VP6-19.2.1.-52-10-21 | Napelemes rendszer kialakítása az Ady Endre Művelődési Ház épületén, | elszámolás folyamatban | - | 5 év | 8.619.983 | 430.999 | 8.188.984 |
| **Összesen** |  |  |  |  | **88.619.983** | **430.999** | **88.188.984** |